
Úvodom

 

Príčiny ka­to­licko-pro­tes­tant­ského an­ta­go­nizmu sú v neblahej mi­nu­losti. Ná­bo­žen­ské boje v kres­ťan­ských národoch za­ne­chali hlboké stopy, ktoré obývajú v pod­ve­domí i nášho po­ko­le­nia. Trpeli pro­tes­tanti, trpeli i katolíci, podľa toho, kto mal práve moc v rukách. Preto na základe prísne his­to­ric­kom vediem či­ta­teľ­stvo do XVII-ho storočia – počuť odkaz predkov, čo už dotrpeli. Po­tre­bu­jeme ho i u nás, ako chleba a soľ. Lebo bolo, je i bude pravdou: Každé krá­ľov­stvo, roz­de­lené samo v sebe – pustne a dom ro­z­dvo­jený padá!

Pô­vodca


I

Vlhký jesenný večer r. 1673.

Vysokým múrom a štyrmi bránami opevnené slobodné krá­ľov­ské mesto Brezno chystá sa na od­po­či­nok. Aspoň by sa malo! Úroda z ohrom­ného chotára po­zvá­žaná, dobytok po dvoroch nakŕmený. Všetko na­sved­čuje tomu, že za chvíľu zhasne svetlo v oknách a len furmanom zostane svietiť v mestskom hostinci.

Zamĺkle šero jednako sa pohne. Z pri­vre­tých domov a ospalých ulíc vychodia tiene, mieriace za jedným cieľom – na rýnok. Naj­vá­že­nejší mešťania! Krok ich znie tupo. Hlavy sa im klonia od veľkej starosti. Stre­tá­vajú sa na chodníku pod odkvapom ohrom­ných, vysutých krovov. Po­zdra­via sa a viac ani slova. Kráčajú k veľkému domu, lí­šia­cemu sa i vo tme od su­sed­ných svojou vý­stav­nos­ťou. Voda v objemnom hárajchu hukoce pred ním. Ťažká, klenutá brána je otvorená. Na almarii, vsta­ve­nej do steny, bliká lampáš, ukazujúc všetkým cestu.

Dom viac­roč­ného richtára a dik­tá­tora mesta, Daniela Chme­liusa!

V prie­stran­nej kuchyni s veľkým ohniskom po strane zvŕta sa okrúh­lučká pani rich­tárka, ohorená ešte od žatvy. Zdravá, bystrá žena, práve k svojmu mužovi – mocných rúk a ru­men­ných líc. Má čo ob­ska­ko­vať. Gaz­dov­stvo je veľké a okrem dvoch paholkov pri dva­nás­tich voloch a páre koní, je tu len mladá vdova, Uliana Čermáčka, do pomoci. Keby však len gaz­dov­stvo! Ale hľa – na ohnisku praskoce oheň. Pri ňom štyri strapaté dievčie hlavy. Zuzana, Helena, Katarína, Judka – od štrnásť do päť­roč­nej. Strkajú fakličky do pahreby a s roz­že­ra­ve­ným koncom čiarajú hadov vo vzduchu. Oči im jastria, smiech zvoní veselo. Tu zasa skočia ku kolíske pri­vra­vieť sa za­ču­do­va­nému bra­če­kovi. Prišiel k nim len v januári tohto roku.

Nuž dosť je tej práce na brez­nian­sku rich­tárku! Najmä keď jej Daniel, len asi tri roky starší od nej, priaha sa do vecí mesta, ani parádny kôň do panského hintova. Ba čo do hintova? Do pluha! Do reb­ri­niaka! Ak je čo váž­nej­šie, to len on. V šesť­de­sia­tom treťom dobije Turek Nové Zámky. Kráľ Leopold vydá mandát na in­su­rek­ciu. Kto dostane v Brezne po­ve­re­nie cvičiť meš­tian­stvo v zbroji? Kto vymenuje ná­čel­ní­kov? Kto ide s ozb­ro­jen­cami do zvo­len­ského tábora po­vs­tal­cov? Chmelius a len Chmelius! Palatín Fraňo Ves­se­lé­nyi, pán Muráňa a Ľupče, odtrhne z mest­ského chotára obec Bacúch. Kto ide pred jeho krá­ľov­ské ve­li­čen­stvo do Viedne konať ho späť a to až dva razy? Zas len Chmelius ! Treba sa postarať o mestské opev­ne­nia proti Turkom, mar­ta­lú­zom, kurucom a kdekomu? Znova len Chmelius! Pravda, on sa už potom nestačí starať o deti! Ani o hos­po­dár­stvo. Najviac je to jej na hlave. Ona si však neťažká. Chápe, i o verejné veci musí niekto dbať. Tr­pez­livo znáša údel ženy, ktorej muž je verejným pra­cov­ní­kom. Povahu má veselú. Na hodnosti si ne­za­kladá, ťarchy sa nebojí. Tak je svojmu rych­tár­skemu man­že­lovi, i jeho radným a se­ná­to­rom neraz na pomoci.

Teraz je však i ona zronená. Nedobré veci dejú sa v krajine. Nie dosť Turkov, Tatarov, kurucov a mar­ta­lú­zov! Kráľ Leopold mal byť pôvodne kňazom a je vraj celkom mäkký vdovec. Práve sa chystá druhý raz do ženby. Naslúcha však na ne­dob­rých radcov. Gróf Rothal predsedá v Pre­šporku de­le­go­va­nému súdu, vraj pokarhať účast­ní­kov ves­se­lé­ny­ov­ského spri­sa­ha­nia. Sku­toč­ným pred­sed­níc­tvom sú však ar­ci­bis­kupi, Juraj Sze­lepc­sé­nyi a Leopold Kollonič. Minulého mesiaca pred­vo­lali už druhú výzvu evan­je­lic­kých farárov. Pred­vo­lali aj kmotra, kňaza Jána Mi­lo­chov­ského. Šiel chudák a viac sa nevrátil. Musel podpísať reverz a ísť do vy­hnan­stva. Na fare je jeho žena, Apolonia, s deťmi Jankom a Helenkou. Tí sa naplačú! Čo len z toho bude?!

Pani Zuzana zadíva sa na dievčatá. Ich zvonivý smiech rozlieha sa prie­stran­nou kuchyňou.

– Ako im je len dobre! – utrie si zvlhnuté oči. –Však už len nejako bude! – poteší sa hneď. – V božích rukách sme…

– Dobrý večer, – stane vtom vo dverách Jakub Gronell, mladý a už ovdovelý podnotár mesta. Žena, sestra farára Mi­lo­chov­ského, Katarína, nedávno mu umrela. Je vyholený, v čižmách, mentieke so strie­bor­nými gombami a majcom, ako sa patrí na mešťana a úrad­ského. Tvár má nabledlú. Vo veľkých vý­raz­ných očiach iskrí mu prí­ve­tivý úsmev a silný intelekt. – To je už potom hej obrázok, – po­chva­ľuje si, zhliad­nuc zdravú mater a jej päť švi­to­ri­vých dietok. – Ste po večeri, pani rich­tárka?

– Sme, – privíta ho dôverne. No, sú rodina! Potom pán podnotár k pánu rich­tá­rovi musí často za úradnými vecami. – Nech sa páči bližšie, – podá mu ruku. – A ty ako sa máš?

– Len tak, – sklopí oči, – ako vdovec!

– To je zle, viem, – pri­svedčí gazdina. – Však nič! Nájdeš si náhradu.

– Ej, nie je to tak ľahko, – vzdychne Jakub. – Katuša bola dobré žieňa.

– Vedia byť aj iné, – pozrie naňho sú­s­trastne. – Uver, vedia!

– Vedia, vedia,– kývne hlavou. – Len kde? mrkne na dievčatá. – Iba ak mi vy vy­cho­váte z tohto štvor­lís­tka – jednu!

– I to sa môže stať, – vynájde sa hneď. – Ty nemáš tridsať a naša Zuzka má už štrnásť! Čochvíľa je na vydaj. Pôjdeš, Zuzka?

– Ja-ja, mama? – zapýri sa mod­ro­očka, ani stužka, čo má v bohatých gaš­ta­no­vých vlasoch. – Akí ste! – skočí, ani srnka a v zmätku fuk do zadnej izby.

– Nič to, Jakub, – usmeje sa pani Zuzana. – Veď ak nie tá, mám ti z čoho dať. Helena má dvanásť, Kata osem, Judka – päť. Len či počkáš?

– Čo by len nie? – usmeje sa dobrácky. – Mám času!

– Ale vy ste starí, – ozve sa vtom spomedzi spla­še­ných dievčat šibalsky Kata. – Už by ste si mohli nechať i fúzy narásť.

– Veru starý, – fľochne zboku i hanblivá Helena.

– Aký starý? – bráni sa tento. – Ujec Kachnič má osem­de­siat a jeho Ka­ta­rínka o päť­de­siat menej, no!

– Jaj a-j áj! – chichocú sa deti. – To len u Andrejov!

– A ja ho veru chcem! – ozve sa vtom päťročná Judka.

– Ale ty? – ro­zo­smejú sa deti ešte viac. – Veď si ako krpec! Malá si, – ukazujú jej dlaňami len niečo od zeme. – Maličká!

– Na­ras­tiem, – odvetí drobizg celkom vážne.

– Lež či ťa počká pán podnotár – hm? – zadíva sa jej mať do po­ve­do­mej tváričky, zabudnúc na všetky starosti.

– Však ma počkáte, kým na­ras­tiem, – postaví sa ono smelo proti nemu. – Pravda?!

– Počkám, – pohladí ju po vláskoch. – Len vo zdraví narásť!

– To by ti už nežičila, – zamieša sa mať. – Radšej ti vy­cho­váme niektorú zo starších. Muž bez dobrej ženy – „vzdychá, toulaje se“. Tak je to v biblii! Nie?

– Tak, – pri­svedčí Jakub. – A kde je pán richtár?

– Tu v zadnej, – pohodí rukou na po­ot­vo­rené dvere. – Číta postíliu. Máte zasadať?

– Nie.

– Veď to! – ponúka ho bližšie uspo­ko­jene. – Dala by som vám i do prednej zakúriť. Tu je však tep­lej­šie. Na Ďumbieri je už snehu. Nevieš, príde ešte niekto?

– Myslím, áno! – zvážnie podnotár. – Niekoľko mešťanov videl som ísť. Iste mieria sem…

– A čo sa robí, preboha? – vystúpi na okrúhlu, rumennú tvár nedobré tušenie.

– Nič zvlášt­neho, pani Zuzana, – pozrie na ňu, ako by jej nechcel všetko zjaviť. – Nič. Viete, ako v terajšie časy. Švagor Mi­lo­chov­ský je na ceste do vy­hnan­stva. Azda je už i v Nemecku. V Písme zas čítať: „bíti budou pastýře a roz­pŕch­nou se ovce stáda“. Na to možno myslí pán prior Mikuláš Housenka, osadený na va­laš­tian­skej fare. Tam má – počuť – i chor­vát­skych vojakov grófa Collaltu. Nuž opatr­nosti nezbýva. Človek v taký čas nerád je sám. Preto ideme za pánom rich­tá­rom viacerí – poradiť sa.

– Počuj, Jakub, – stiahne husté obočie, na­klo­niac sa k nemu pre­de­sená, – azda by nám chceli vziať i kostol, faru a ostatné?

– Neviem, – stisne tento plecmi. – Uvidíme!

– To by nešlo len tak! – blysne jej v očiach povedome.

– Ako to myslíte?

– Nuž tak, – zapáli sa v obličaji, – richtár Daniel Chmelius necvičil za roky mešťanov v zbroji pre da­rom­nicu. To si tí páni ro­zmys­lia!

– I ja myslím, pani Zuzana, – pozrie na ňu s úctou i obdivom.

Podnotár vojde do zadnej, Zuzana frkne dverami do kuchyne. On to ani nezbadá. Deti sa jej však smejú, keď utiekla. Hlásia jej, ako si pána Gronella vyvolila Judka za muža, ak ju počká. Ona je však ešte vždy, ako fakľa. Z hojných gaš­ta­no­vých vlasov vypadne jej stužka na zem. Hlboké oči, modré na starú mater, trochu sú zvlhlé. Jamky zru­žo­velé. Vidno, päsťami si ich trela. Z jemných čŕt volá pri­ro­dzený stud. Na kro­je­ných perách červenie sa jej ešte vždy akési ne­vy­po­ve­dané, zlostné slovo.

– Čo ti je, Zuzana? – okríkne ju mať, hoc má plné ruky práce. – Čo si taká usmok­lená?

– Keď ste vy takí…

– Akí? Nože ma nehnevaj, – dupne na ňu.– Dnes-zajtra si dievka na vydaj a divšia si, ako líška v Drak­šiari! Ne­ro­zu­mieš žartu? Judka má viac rozumu, ako ty!

Dostalo by sa jej i viac kázne. Pod bránou však znejú tupé kroky. Po hluku počuť, idú ľudia – väčší počet. Kroky sú vždy ťažšie, rozhovor stáva sa ur­či­tej­ším.

– Dobrý večer!… Dobrý večer! – vchodia mešťania do kuchyne, skade oberučná Uliana vynáša kolísku. Rich­tárka zas vyháňa deti do prednej.

– Ach, pekne vás vítam, ujec Pad­li­cius, – stačí povedať vľúdne slovo pani Zuzana, i ruku podať čerstvému šesť­de­siat­ni­kovi, vy­ho­le­nej, vaj­co­vi­tej tvári. – Akože je pani Beta? Dobre? Chva­la­bohu! A vy, pán Taxner, ako? Judka je už hore? Počúvam – pre­cho­rela. Veď to príde! Len keď je už lepšie! Má trápenie s tromi malými. Aspoň chová synov!

A u Zá­vad­ských ste zdraví, pán Georgius? Pani Marina čo? Či tiež s deťmi? Má tri dievky a jedného syna. To je nič! My máme štyri. Dajú ma pekne po­zdra­vo­vať? Ďakujem! Veď sú moje vrs­tov­nice. I mladšie, ako ja. A vy, pán Ros­ta­rius? Bolia tie nohy? Len bolia? Hja, vdovec! Mali by ste si ešte nájsť niekoho, čo vám ich pomastí, – smeje sa do očú vážnych pánov, už i s pre­šed­lými vlasmi, zato tvrdého rodzaju. – A čo sváko Gratza? – Prijíma ďalej došlých, po­nú­ka­júc ich do zadnej. – Akože pani Dorotha? Dobre sa jej kŕmia husi? Naša Uľa, – mrkne na kvitnúcu vdovicu, práve žltučké masielko zberá z džbánky, – tá mi veru dve pri­du­sila. No, stane sa! Hľa, i pán Vrbovský idú k nám! Pekne! Veru ste už dávno ne­na­kukli! Ako sa majú dievčatá? Anička sa vraj už vydáva. Šesťnásť rôčkov a dievča ani kvet. Nie div, keď jej ten Andrej Futasov nedá pokoja. V tom veku veru nedal ani mne môj pán Chmelius! To je už božie riadenie. Hen u Taxnerov Judka má len dvadsať a už troch synov, Janka, Miška, Maťka! Keby to Boh nechcel, nebolo by. U Futasov má Helena tiež len dvad­sať­šesť a päť dro­biz­gov ju drží za sukňu. Iba u Staxov je pusto, – podá ruku urast­lému, bra­da­tému pánu Gottf­rie­dovi. Má niečo vyše päť­de­siat, vy­kra­čuje si však ani mládenec. – Pani Barbora má už všetko pri­pra­vené na novú priadzu? My veru ešte všeličo ne­sta­číme.

Nech sa len páči dnu! I vy mladí ženáči, – usmeje sa na Fašku, Skro­vi­niusa a Martina Ole­ri­niho, všetko dobrých, čer­ve­ných chlapov. – I pán Lopušín sa hodí medzi vás, keď ste i spolu ne­mlá­den­čili! A sváko Andrej Kachnič, – vtiahne ho do kuchyne, urast­lého, keď už i bieleho ani jabloň, – tí sa vám všetkým nedajú! Čo je pre Brezňana osem krížikov? Vezme si takú Katu… Rozdiel je medzi nimi pol storočia, ale má ženu ako kvet a gazdinú, ani z mra­ven­čej rodiny! – víta pani Zuzana rad radom vážnych mešťanov veselo, ako vždy. Ani čo by bolo v meste všetko v naj­lep­šom poriadku.

A mešťania vchodia, ani sa dvere ne­zat­vá­rajú, v čižmách, men­tie­kach s ťažkými strie­bor­nými gombarni, s plochými širákmi v ruke – starší, mladší. Všetci však s mrakom starostí na čele. Iba všetečný Ondrej Fintok, na roky ani nie tak hojný, ako na bláz­nov­stvá – pristaví sa pri vdovici. Práve trepe zobraté maslo v šechtári. Obzerá si ju, mykajúc hrubými gambami, kým pani Zuzana skočí do prednej utíšiť roz­mrav­čané deti. Zapára do ženy, žhavej jak pahreba a šepce jej reči, od ktorých sa ešte väčšmi roz­že­ra­vie.

– Uľa, Uľa, – potrhne ju za plece, – jak môžeš bez muža a taká mladá?

– Umrel mi, čo robiť?– blysnú jej šibalsky čierne oči.

– Nájdi si druhého, – uštipne ju po líci. – Niet azda v Brezne dosť chlapov?

– Jest! Čo by nebolo?– odťahuje sa od neho. – Keď ma nikto nechce.

– Čo by len nie? – podíde za ňou. –I ja by pristal na teba!

– Ta choďte! I – odstrčí ho od seba. – Máte ženu…

– Mám, mám, – uškrnie sa Fintok, – ale takú – kam ma posadíš, tam sedím.

– Načo ste si takú vzali? – fľochne bokom Ula na dvere z prednej, či nejdú gazdiná. – Akú ste si našli, takú máte!

– Veď, veď, – vzdychne Ondrej, celý roz­čer­tený.

– Čo si dostal, to si drž! Pravda?

– Veru, – stisne Čermáčka pery a prikývne mu hlavou. – A čo by ste už išli za pánom rich­tá­rom. Nájde vás tu pani, zle bude na mňa.

– Idem, – schytí sa ženáč. Dobrý človek, i poc­ti­vého šev­cov­ského cechu majster. Len búrna, ne­po­kojná krv. – S Bohom, Uľka, – šľahne ešte po nej roz­pá­le­ným pohľadom.

– Uľa, – zachytí ten pohľad pani Zuzana, vyjdúc od detí z prednej, – daj si s tým Fintokom pokoj! Nevieš, má ženu i deti?!

– Ja nemám s ním nič, – zamračí sa jej nad očima. – Povedala som mu nech ide.

– Veď to, – skrotne prísny pozor panej. – To je chlap, ktorému je voda z vlastnej studne nikdy nie dobrá. Najprv chcel veľa vyženiť, vzal si Marinu od bohatých Svoradov. Pri­niesla mu i majetku, i tri dcéry. Teraz je už škamravá, suchá a chlap poletuje ani netopier poza humná. Vieš to ty?

– Čo mňa do toho? – odvrkne Ula namrzene, cifrujúc vy­tre­pané maslo lyžicou. – Pre mňa môže lietať i po topoľoch a v Drak­šiari popod jedlinu. Ani som nef­ľochla na člo­ve­čiska.

– Veď nech aj nie, – stiahne pani vý­stražné obočie. – U nás je to nie žart. Vieš čo sa stane v Brezne s chlapom, ak prestúpi šieste božie pri­ká­za­nie?

– A čo? – narovná sa vdovica zvedavo.

– Skrátia ho na Vi­sel­ni­ciach o jeho sprostú hlavu, – zvážnie zrazu pohľad pani Zuzany. – Tu je nie, ako na dedine. Tu je ma­gis­trát! Vieš, ako obišiel valach Tomáš Tatárik – osem rokov je tomu – čo si zabil kamaráta Fašku? Odsúdili ho roz­štvr­tiť. Aj to vykonali… A so ženou vieš čo by bolo, nech ju tak dochytia pri hriechu?

– Ozaj čo?

– Narazia ju na kôl, – prikývne si pani Zuzana i dvakrát na dôraz. – Veru na kôl, stvo­rička!

– Pre mňa môžu i na dva, – zmraští Ula pekné okrúhle čelo a utrie si oči zás­ter­kou. – Však som mu ja ukázala cestu, – začne fikať. – Hneď som vedela že bude kázeň. Vdovica, cez potok lavica!

– No, nič je nič, – chlá­cholí ju rich­tárka. – Nerev, Ula! Veď som ti len, na čo máš dať pozor s takým človekom. Nosa som ti ne­od­hryzla. Nehuč! Choď radšej k deťom a ulož tie mladšie.

V zadnej sú už pomaly dlhé lavice obsadené. Za vr­chs­to­lom v košeli a pruc­liaku so strie­bor­nými gombami, sedí domáci pán. Zdravý, silný šty­rid­siat­nik, strednej postavy, čer­ve­ných líc, tmavého, chlap­ského pozoru, viac­ročný richtár mesta – Daniel Chmelius. Vedľa neho asi o štrnásť rokov mladší podnotár, Jakub Gronell. Potom radom ostatní, až po Fintoka. Všetko vážení mešťania, z nich len silný, plavý Stax, čo má bradu a počerný Taxner, komorský úradník, je fúzatý. Ostatní sú hladkých tvárí. Sedia zamĺklí. Oči im blúdia ne­po­kojne z kúta do kúta. Napokon spočinú na domácom pánovi, za­mys­le­nom, ako i oni…

– Aká pocta môjmu domu! – pre­ho­vorí k nim vážne richtár, nad neho nebolo v meste lepšieho vodcu od blahej pamäti Izáka So­cov­ského. – Nevolal som vás, prišli ste, – ukladá dôrazne slovo na slovo pri na­stav­šom hrobovom tichu. – Tuším, čo vás dnes pri­viedlo!

– Časy sú zlé, – zdvihne sa z prí­tom­ných muž ostrých očí, tvrdý, ani z hrče, orátor Matej Faško. – Krv volá k nebesiam po uhorskej krajine! Cisárski generáli vešajú popri cestách ľudí na stromy, ani hrušky. Keď Esz­ter­házy zaujal Oravský zámok, rúbali, štvrtili, vešali, na kôl narážali a hrdúsili tam ľudí až hrôza. Majiteľ zámku, starý Thököly, umrel. Mladý, ne­dos­pelý Imro ušiel na Likavu s ot­cov­ským mečom v ruke a v srdci s túžbou po pomste. Nedobré sú to znaky, nedobré! Ako ten dobytok v našich horách, keď cíti dravého medveďa, zhŕkne sa okolo pas­tier­skej koliby, tak i my… Náš pán velebný, Ján Mi­lo­chov­ský, so su­pe­rin­ten­dentmi Kalinkom, Tar­nóc­zym a inými kňazmi – pred­vo­laný pred pre­špor­ský de­le­go­vaný súd ako spri­sa­ha­nec a vlas­tiz­radca– musel podpísať reverz a ísť do vy­hnan­stva. V obci Valaskej je zas prior prie­vidz­ských pia­ris­tov, páter Mikuláš Housenka. Tento dnes – zajtra môže sa zjaviť v Brezne a sadnúť si do nášho cir­kev­ného de­dič­stva.

– Azda len nie? – ozve sa už schladlý Fintok pri dverách.

– Ba hej, – po­kra­čuje Faško odmerane. – Však je nie sám! S ním je i gróf Collalto, plu­kov­ník, s tromi prápormi chor­vát­skych vojakov. Čo spravíme, keď nás prepadnú?

– Budeme sa brániť! – ozvú sa mešťania, ktorým krv udiera do tvári. – I my máme svoju brannú moc. I pušného prachu máme. A darmo nás naši ná­čel­níci ne­vy­učili. Čo, pán richtár?

– Budeme sa brániť, – pri­svedčí zhro­maž­de­ným – Chmelius s dôrazom. Kľúče od kostola, fary a školy nevydám, len presile.

– Vôbec ich nevydať! – skočí v tom prešedlý Tomáš Pad­li­cius. – Nech robia s nami, čo chcú!

– Tak je! – pri­ky­vuje i naj­starší z prí­tom­ných, Andrej Kachnič, potrasúc od­hod­lane šedinami, bielymi ani ľan. – Či je to k sláve božej – takto trápiť po­koj­ných mešťanov? Ja som starý človek a dosť som skúsil. Jednako neviem, čo je to za zlé v ľudoch, keď vždy hľadajú spôsob trápiť svojich blížnych? No, Jakub, – ukáže rukou na Gronella, – ty si múdry, učený človek, povedz, prečo je to?

– Tak Boh skusuje svojich verných v pravde, – odvetí podnotár. – Ľudia si vždy hľadali i našli titul, trápiť svojich blížnych. I v Athénach, i v Ríme. Prečo by si nenašli za nášho veku i v našom meste? Ku skúške patrí i utrpenie. Taký je život!

– Taký! Taký! – zašomrú mešťania, hľadiac na priameho a ot­vo­re­ného Chme­liusa, ako na Luthera, na múdru tvár Gro­nel­lovu, ako na obličaj roz­váž­neho Me­lanch­tona.

– Jak si to však páni ar­ci­bis­kupi, Sze­lepc­sé­nyi a Kollonič, len zručne natiahli, – diví sa Martin Oleríni, vrs­tov­ník pána richtára. – Veď spri­sa­hanci proti kráľovi – Ves­se­lé­nyi, Zrínsky, Fran­ge­pán, Nádašdy – všetci sú katolíci!

– Vlk a baránok stáli pri potoku, – po­zna­mená Jakub chladno a poklepe prstami na stole. – Našli sa vraj akési listy Štefana Vit­ny­é­dyho z roku 1669, písané z Prešova, – vy­svet­ľuje prí­tom­ným. – V oboch zmieňuje sa o pri­pra­vo­va­nom boji za Boha, cirkev a slobodu. Katolíci menovaní sú tu modlármi a psami. V druhom liste spomína sa evan­je­lické kňazstvo, ako čaká za­hra­ničnú pomoc zo severu do Žiliny, z juhu do So­bo­tišťa a Senice. Žilinský farár Ladiver má údajne udr­žia­vať spojenie s Moravou a Sliez­skom.

– Tie listy môžu byť sfal­šo­vané, – ozve sa orator Faško. – A potom, ak sú dajedni vinní, nie sú všetci. Čo na to kráľ?

– Jeho jasnosť kráľ Leopold, – vraví podnotár ďalej, – je v rukách ľudí, čo robili poriadky i v Čechách po Bielej hore.

– A naše práva? – nesie sa sviet­ni­cou.

– Veľ­ko­va­ra­dín­sky biskup, Juraj Bársony, vydal knihu – Veritas toti mundo dec­la­rata – Pravda, ohlásená celému svetu. – V zmysle tejto nemusí kráľ práva evan­je­li­kov re­špek­to­vať. V tom bude asi i rozum jeho jasnosti!

– Smutné! Žalostné! – letia poznámky, zaiskria oči prí­tom­ných, jak krútia hlavami.

V tú chvíľu otvoria sa dvere. Do izby vstúpia noví hostia. Sú to dve dámy v smútku, spre­vá­dzané dôs­toj­ného vzoz­re­nia pánom rektorom miest­neho gymnázia, Jánom Si­mo­ni­de­som a mla­duč­kým kaplánom Michalom Srnkom.

– Dobrý večer! – po­zdra­via prí­tom­ných.

– Pán Boh daj! – vstanú všetci, ako na povel. Medzi prišlými poznajú i do závoja zahalenú pani velebnú, Apoloniu Mi­lo­chov­skú a Katarínu Si­mo­ni­desku, pla­vo­vlasú, modrookú, šťastnú matku ani nie dvoj­roč­ného synka Samka. – Pán Boh daj i vám! – ďakujú s hlbokou sú­s­tras­ťou.

– Odpusťte, pán kmotor, – podá mladý, štíhly Si­mo­ni­des ruku Chme­liu­sovi, i najb­liž­ším, potrasúc vlasatou, in­te­li­gent­nou hlavou. – Pani velebná je na ceste za svojím mužom do vy­hnan­stva. Ako verná manželka mieni ho na­sle­do­vať i so svojimi dvoma dietkami do ďalekého Nemecka. A chce vám, pán kmotor, i ve­ľac­tení mešťania, povedať niekoľko slov na rozlúčku.

Nastane hrobové ticho. Ako by sa v miest­nosti všetko, i ľudia zmenili na kameň. Dych sa pristaví a oči sú­stre­dia na príjemnú, odhalenú smutnú tvár pani velebnej.

– Drahý pán kmotor, milovaní mešťania a pria­te­lia, – znie mäkký hlas po­bled­lej, zlomenej panej. – Môj manžel, váš kňaz, Ján Mi­lo­chov­ský, nevinne je odsúdený. Ani on, ani nikto z našich ne­spri­sa­hal sa proti krá­ľov­skej jasnosti. Prišlo to však na nás, keď nás Boh chce skusovať vo viere. Len aby neprišlo viac! Keď musel môj muž, teda i ja – jeho pri­sa­haná manželka s deťmi – ideme za ním do vy­hnan­stva. Spomeňte si, prosím, niekedy na nás! Ďakujem vám za lásku, za dobrotu a Pánu Bohu vás porúčam…

Pri týchto slovách, to­pia­cich sa v plači, vypukne nárek v nabitej miest­nosti. I v kuchyni, kde sa pani Zuzana vrhne na zem a staršie deti okolo nej. I Uľa Čermáčka zafiká. Dnu zas richtár Daniel Chmelius, po­kmot­rený s fa­rá­rov­cami i rech­to­rov­cami, len si oči prikryje, premôcť ohromné vzru­še­nie.

Neostane suchého oka. I tie múry, chladné múry – ako by plakali.

Prvý premôže sa rektor, Ján Si­mo­ni­des. Jeho výrazná, in­te­li­gentná, ľahko za­ras­tená tvár je ako vosk. Zato sa vzpriami a po­do­pie­ra­júc obe zlomené ženy, Mi­lo­chov­skú i svoju, zadíva sa od­hod­lane na skľú­če­ných a počne zvučným ba­ry­tó­nom:

Hrad prepevný jest Pán Bůh náš, zbroj výborná i sila.

On nás chráni, když Satanáš, proti nám své vysílá…

nesie sa už mocne miest­nos­ťou a hlavy, i ovisnuté ženské hlavy sa dvíhajú:

Ten starý nepřítel zkaziť by nás chtěl. Moc a mnohá lesť – hrozná zbroj jeho jest, nemá v svete rovného…

Pieseň znie najprv smutne, potom pev­nej­šie, od­hod­lane. Do očú miesto sĺz vracia sa oheň. Ten oheň viery, hotovej všetko priniesť v obeť za poznanú pravdu.

 


II

Po veľkom vzrušení nespí sa dobre. Ani Chmelius nevie oka zažmúriť. Pre­ha­dzuje sa na posteli, až praští pod ním. Jemné črty pani Apolonie a jej smutný pohľad nejdú mu z mysli. Ako len poputuje táto slabá žena v šíry svet? Vidí oválnu, bielu tvár kmotry, však i Si­mo­ni­desky, i štíhlu postavu kmotra, Jána Si­mo­ni­desa, jak ich obe, letiace z nôh, nežne po­do­piera. Hľadí na ten obraz živej fantázie a srdce mu zabúcha sil­nej­šie. Tuší niečo zlého. Vynorí sa mu postava chudého mnícha v čiernej re­ve­rende. Počerná tvár jeho blíži sa, rastie. Za­nie­tená, tvrdá. Páter piarista Mikuláš Housenka! V očiach jeho svieti ten istý oheň, ako v pohľade Si­mo­ni­de­so­vom. Oheň pre­sved­če­nia? A hľa, jeho postava mohutnie, až zastrie rektora i jeho ženu. Za­va­dzajú mu, ako farár, Ján Mi­lo­chov­ský, a jeho skrom­nučká Apolonia? Vtom sa zjaví príjemná postava mladého pod­no­tára Jakuba Gronella. – Nevieš, čo sa povráva vo Zvolene? Iste i v Ostri­home a Pre­šporku, – zdá sa mu vy­svet­ľo­vať. – Ján Si­mo­ni­des, rektor brez­nian­skeho gymnázia, ne­vy­cho­váva mládež v zmysle usta­no­ve­nia tri­dent­skej synody.

– Ach, – zastoná Daniel. Prejde si rukami po tvári, zahnať nemilé pred­stavy. Stavajú sa mu pred oči znova a znova. V izbe nečuť, len rov­no­merný dych pani Zuzany a dietok. Živá ob­raz­nosť však nevie ustať – pred­vá­dza zjav za zjavom. Farby sú zreteľné. Postavy živé – zapĺňajú priestor. Vidí panstva a panstva, zhro­maž­de­ného zo všetkých strán Uhorska v neveľkom Brezne. Tu sa oni radia, ako odvrátiť vlasť ohro­zu­júce ne­bez­pe­čen­stvo v zmysle kra­jin­ských zákonov a krá­ľov­ských diplomov. Jak niekedy na hrade Makovici za svadby Fraňa Rá­koc­ziho s krá­sa­vi­cou, Ilonou Zrínyi. Čo však ich, Brez­ňa­nov, do toho? Majú len úlohu hos­ti­te­ľov. Kým sa totiž tí radia de publico bono regni, ide k nemu ka­ma­rát­sky podžupan Zvo­len­skej stolice. Prosí ho opatriť veľmožov a zemanov, ako sa svedčí na slobodné krá­ľov­ské mesto. A on, Chmelius, nie je proti tomu. Pri­chystá sa hostina na štyri stoly.

Veľká hostina. Kto vie, ako sa to niekdy mestu môže zísť? Spot­re­buje sa ho­vä­dziny 60 funtov, teľaciny 49, brav­čo­viny 90 funtov, moriakov, husí, jarabíc, sliepok, rýb, vína i piva v hojnosti. Vyplatí sa za to 520 zlatých 26 denárov. Hneď potom zatieni všetko chmúrny obraz pre­špor­ského súdu. Predsedá mu gróf Rothal s bujnou pa­roch­ňou na hlave. Tam je už však i šedivý starec Juraj Sze­lepc­sé­nyi a ľstivý po­doz­rie­vavý šty­rid­siat­nik Leopold Kollonič. Ich pichľavý pohľad neveští nič dobrého. Pred tento súd musí sa i on postaviť. Za štyri mesiace ho vy­šet­rujú, vláčia, strašia. Nevedia mu však ničoho dokázať, mimo tej hostiny. A tú predsa nedalo mesto nijakým zradcom, ale zemanom a magnátom len zo zdvo­ri­losti. Čo robiť? Musia ho pustiť domov. K rodine a do jeho rodného mesta medzi ma­gis­trát­nych pánov. Takú chvíľu však, keď človeka obchádza smrť, ťažko zabudnúť! Pred tým súdom stál kmotor Mi­lo­chov­ský, krotký slu­žob­ník boží. A tam si má stáť druhý kmotor, rektor Si­mo­ni­des? Ktože už potom nacvičí v Brezne divadlo s mládežou? Vý­po­mocný Sar­to­rius a kantor Fab­ri­cius nie sú na to. Kaplán Srnka je zas plachý ako srnka. A čo bude s kmotrou, mla­duč­kou Katou? Čo s jej Samkom? Páter Mikuláš striehne na kostol, ale i na faru a školu.

Po­dráž­dená myseľ nevie sa upokojiť. Hlásnik odtrúbi hodinu za hodinou a ne­daj­bože usnúť. Zarazí ho akýsi hrmot na rýnku. Vstane z alkovne a ide k oknu. Hľadí, hľadí – nič. Len bariny sa príšerne lisnú na širokom pries­tore po jesennom daždi. Obloha je jak vatou vystlatá. Mäkké, biele obláčiky sa nesú ponad mesto, zaliate mesačným svitom. Iba psi zavýjajú do vlhkej noci.

Zašomre Daniel a vráti sa do alkovne.

– A vy pán manžel nespíte ešte? – ozve sa naraz pani Zuzana.

– Nemôžem, žena moja, – povie ticho, aby ne­vy­ru­šil deti. Menšie z nich spia s nimi. – Starostí mám veľa!

– A čo sa staráte? – doloží hneď ona. – Pán Boh je na nebi, bude, ako bude! Len si vy zakrúťte hlavu do hlavnice. Ne­vys­patý človek je nie do práce. Každý deň má dosť na svojom trápení. A ak sa ten pán Collalto odváži, máte svojich strelcov!

– Veď tak, mamka naša! Veď tak!

Na druhý deň Chmelius s Jakubom Gro­nel­lom a se­ná­to­rom, bradatým Staxom obídu mestské múry, počnúc od va­laš­tian­skej brány. Ustália si ne­dos­tatky a potrebné opravy. Richtár hneď i nariadi vyslať majstra cti­hod­ného mu­rár­skeho cechu s jeho ľudmi i pat­rič­ným počtom furmanov. Nevedieť, čo sa môže stať. Nech je teda všetko v poriadku. Potom dá zavolať ná­čel­ní­kov mestskej obrany – Daniela Lavru, Jána Vr­bov­ského a Daňa Englera. Tí sa i dostavia, mladí, zdraví, silní chlapi. Dôjduc pred richtára, po­zdra­via ho ako svojho hlavného veliteľa.

– Ná­čel­níci, máte svojich ľudí v poriadku? – obráti sa hneď k nim s otázkou.

– Máme, – odvetia po vojensky.

– Zbrane sú roz­de­lené?

– Sú.

– Streliva a pušného prachu?

– Je –

– A čo nového?

– Plu­kov­ník Collalto poslal dnes stotinu svojich vojakov na Ho­reh­ro­nie, – hlási náčelník Lavro. – Kapitán Barbo viedol ich cez mesto hore na Polomku.

– A koľko má Collalto vojska?

– Jeden pluk, – oznamuje Vrbovský. – Tri stotiny.

– Kde sú ešte dve?

– Jedna vo Valaskej, druhá okolo Lopeje.

– Teda pozor na ne, – zdôrazní rychtár. – Postavte stráže okolo mesta! Na kopce ne­za­bud­nite!

– Dobre, – po­zdra­via ná­čel­níci a vzdialia sa za svojou po­vin­nos­ťou.

Múry a bašty sa opravujú – mestská obrana sa zhro­maž­duje. Pravda, i napätie stúpa. A nie pre vojsko, ktoré zavčas rána ma­ší­ro­valo na Polomku. Taká udalosť je tu častá a ne­zne­po­ko­juje. Keď však mešťania vidia ve­li­te­ľov– Lavru, Vr­bov­ského a Englera v plnej zbroji – vedia, že stroja sa vážne veci. Pred­stráže posúvajú sa na západ. Na Cachovo a Zaly, obstojné to kopce nad cestou z Valaskej. Ľudia vedia – prečo.

Listnaté hory žltnú, čer­ve­najú, jedlina otmavie. Niekoľko pekných dní ešte svitne. Kto si ne­opat­ril dreva na zimu, vozí ho. Ináč práce dosť i okolo domu. Idylu preruší nevšedná udalosť. Istého rána dobehne z Cachova mládenec, Tomáš Dolňan, ako bez duše do mesta. Vzápätí za ním hlási sa i mladý ženáč Jakub Belušiar, prišlý práve zo Zalov.

– Čo je, mladí ľudia? – spytujú sa ich stráž­nici, hľadiac im z vy­ja­ve­ných tvárí vyčítať, čo sa robí.

– Kde sú pán richtár?

– Vyšli si s pánom pod­no­tá­rom pozrieť mestský rybník.

– To je zle, – lapá sa slova raz jeden, raz druhý. – Poslať niekoho za nimi, ale hneď!

– A čože sa robí?

– Chor­vát­ski vojaci grófa Collaltu mašírujú na Brezno.

– Azda idú tiež na Polomku…

– Nejdú.

– Odkiaľ viete?

– S nimi ide i piarista Mikuláš Housenka, – istí Belušiar. – Ten na Polomke nemá čo hľadať. Zato v Brezne áno.

– I trubačov majú, – doloží Dolňan. – Idú, ani na slávnosť.

– A koľko ich je? – zvedaví sú stráž­nici na naj­hlav­nej­šie.

– Dobre vyše tristo…

– Tedy tri razy viac, ako našich…

– Tak asi.

Nedobrá zvesť letí z úst do úst, ani oheň zo strechy na strechu. Chvíľa a mesto je na nohách. Chlapi vychodia z ulíc, ozb­ro­jení sekerami, kosami a vidlami. Hrnú sa na prie­stranný rínok, kde stojí sto mužov – vy­zb­ro­je­ných ako-tak. Ná­čel­níci sú u svojich čiat. Čakajú hlavného veliteľa.

– Čo tu stojíte, – okríkne ich ob­sta­rožný senátor, Juro Závadský. – Len nečakáte ne­pria­teľa na rýnku?

– Nie, baťko, – vraví mu Lavro. – Pán richtár sú tu čo nevidieť.

– No len – no, – pohmká si Juro. – Nech sa ne­pre­rá­tate!

– Buďte spokojní!

Dochodia noví posli. Ich chýry neveštia nič dobrého.

– Tých je ani šiašok, – hovorí jeden. – Nie tristo. Azda vyše tisíc!

– A ako sú všetci vy­zb­ro­jení! – doloží druhý.

– Do­zve­deli sa vraj od kohosi z našich, strojíme sa ich so zbraňou privítať, – vraví tretí, čo ako vyzvedač chodil v samej Valaskej. – Idú na nás ako oprav­dové vojsko!

– A ktože tam chodil z našich? – po­za­staví sa hneď na reči orátor, Matej Faško, človek odvážny a prudký. – Kto to bol?

– Hej, kto to bol? – obstanú mešťania posla, s hrozivým výrazom na tvári.

– Čo ja viem? – stisne tento plecami.

– Ondrej Fintok to bol, – vykríkne ktosi zo zástupu. – Ten sa obal­ko­val v tieto dni okolo Valaskej.

– Tak je zradcom a patrí pred súd, – zahrmí na rínku. – Stráž­co­via, za ním sa! Chyťte ho!

– Niet ho doma, – vykríkne ktosi. – Azda je kdesi u Collaltu.

– No, hej! On vás bude čakať!

Druhá časť chlapov sa hrnie pod Dúbravku. Ak ide Collalto s pátrom Hou­sen­kom, ich cieľom nie je nič iné, než chrám. Tu sa teda zhro­maž­dia okolo mohutnej stavby z kameňa a z dreva. Pred ňou je zvonica, na nej až päť zvonov. Na mu­ro­va­nom sank­tu­áriu sú slnečné hodiny. Tienistá čiara dosahuje číslo 9. Dajední mešťania obzerajú si ich. I nápis sla­bi­kujú na múre: Qu­ae­li­bet hora manet, pra­e­sen­tia tempora labi. Una tamen veniet, quae tibi dicet: abi! – Vylož nám to, vylož, – volajú viacerí na Daňa Lopušina, dobrého latináka.

– Vyložím, čo by nie! – usmeje sa čer­ve­nastý päť­de­siat­nik. – Že časy prítomné bežia, každá hodina hlása, – kladie slovo ku slovu pozorne. – Príde jedna, ktorá ti riekne: ber sa stadeto!

– Vivat, Daňo, vivat! – volajú mešťania. – A to je veru pravda spra­vod­livá!

– Tú by mal znať i plu­kov­ník Collalto, – po­zna­mená starý Andrej Kachnič. – Netrápil by nás zbytočne!

– Ba páter Housenka mal by ju znať, – dodá o dvadsať rokov mladší Jakub Svorad. – Nešiel by nám, ako vlk do košiara. Náš kostol je za­svä­tený svätému krížu. Čo ešte chce?

– Chce nám ho vziať, – zdvihne plešivú hlavu senátor Ďuro Gratza, vrs­tov­ník tamtých.

– Kto by mu len chodil doňho? – ozve sa ktosi. – Tu ka­to­lí­kov niet!

– Však si my kostol nedáme! – zahučí davom.

– Nedáš, ako nedáš, keď je tamtých veľa?

– Zmeráme sa! – nalieva ducha rečník fudu Martin Olerini. Mladý ešte človek, a chlap, ani húžva.

Medzitým vrátia sa richtár s pod­no­tá­rom. Ženy a deti, hľadiac len z pri­vre­tých okien, čo sa robí na rínku, zbadajú hneď akési uspo­ko­je­nie. Hja, keď je Daniel Chmelius medzi svojimi, to je ani otec v dome. Zaraz stúpne v meš­tian­stve se­ba­dô­vera. Ľudia vedia, nič je nie stratené. Čo sa dá spraviť, spraví sa.

– Pán richtár, ne­pria­teľ tiahne proti nášmu mestu, – hlási Lavro hlavnému ve­li­te­ľovi. – Naša obrana je hotová.

– Dobre, – kývne Chmelius hlavou, tvrdý ani zo žuly. – Mestské brány zavrieť! Ideme sa brániť! S hlavnou silou k va­laš­tian­skej bráne!

Ná­čel­níci, hotoví vyplniť vôľu hlavného veliteľa, vydajú obrane rozkazy. Od dolnej brány v tom počuť rachot bubna a hukot trúb. Na námestí povstane ohromný zmätok.

– Cisárski sú v meste! Cisárski! – chytajú sa ľudia toho, čo majú práve v rukách. Hrnú sa do va­laš­tian­skej ulice, jej brána je vylomená a otvorená dokorán. Vojska a vojska mašíruje cez ňu v zom­knu­tých radoch.

– Kto by sa do tých dal? – šumí v zástupe. – Priveľa je ich – zmätú nás!

Vojsko po­stu­puje ne­za­sta­vi­teľne. Prvé rady sú už na rínku, zadné ešte ďaleko za bránou. Na čele vojska vezie sa v koči, ponorený do modlitby, piarista, páter Mikuláš Housenka. Pohľady vojakov sú tvrdé a chmúrne. Vidieť, tí chlapi sú hotoví na všetko. Mašírujú na rínok – raz – dva, raz – dva – a ro­zo­sta­via sa do pevných radov v plnej, ťažkej zbroji.

Daniel Chmelius, bledý ako stena, chápe, sú za­sko­čení. V prvej chvíli chce sa vrhnúť na pri­šel­cov sám so svojou mestskou obranou. Jeho najlepší radca, podnotár Gronell však skočí k nemu a lapí ho pevne za ruku.

– Nie, pán richtár, – vraví mu vzrušene, – to je presila! Nesmieme obetovať životy našich naj­lep­ších, i celé mesto!

– Ale Jakub, – pozrie naňho Chmelius s výčitkou, – len sa im ne­pod­dáme a bez odporu!?

– Vzdo­ro­vať týmto to je – postaviť sa proti kráľovi Le­opol­dovi, – po­zna­mená Gronell odmerane.

– A na to je Brezno jednako len slabé.

– A čo robiť? – zadíva sa Daniel svojmu pria­te­ľovi bolestne do očí.

– Ma­gis­trát i senátori sú spolu. Čakajú len na nás. Poďme k nim!

Pred Chme­liu­som je hŕba ľudí – vážnych to mešťanov. Medzi nimi i pán hlavný notár s po­riad­nou šticou a bo­kom­briad­kami, Eördögh. Potrhuje si krátke fúziky nervózne, diš­ku­ru­júc so se­ná­tormi. Tu sú pospolu – Pad­li­cius, i Gratza, fúzatý Taxner, i Ochrnial, urastlý Stax, starý, ale jarý Kachnič, usta­ros­tený Ros­ta­rius, i Lopušin.Všetci sú utrápení. Nielen pre krížiky, čo nesú na chrbtoch. Viac pre udalosti, čo sa tu strhli. Keď vidia kráčať richtára s Jakubom, všetci im idú v ústrety.

– Vďaka Bohu, že idete! – volá im oproti Pad­li­cius, vzru­še­ním zmenený v obličaji. – Veď je tu súdny deň!

– Veru je, pán richtár, – pri­svedčí i Eördögh. Za ním i ostatní. – Čo si len počneme?

– Nech sa vám páči, pánovia, – pozdraví sa Chmelius s mešťanmi chlad­no­krvne. – Poďme k nám!

U Chme­liu­sov je všetko hore nohami. Panna Zuzana opatruje bračeka v kolíske. Ten reve, ako by ho drali. Jeho va­rov­kyni je tiež nie ďaleko do plaču. Uľa chodí po dvore, ako zabitá. Najmä, keď vie nedobrý chýr o Fin­to­kovi, ktorý ne­vy­ne­chá jednej prí­le­ži­tosti zaliečať sa jej. I teraz kde sa vzal, tu sa vzal, – obalkuje sa okolo nej, kým ona ne­po­va­žuje za hodné mi slova s ním stratiť.

– Uľka, čože si taká? – privráva sa jej Ondrej medovo. – Nežerú ti svine? – nedbal by ju uštipnúť po líci.

– Aleže choďte!– oženie sa naňho a beží do dvora.

– Čože ti je dnes? – pobehne za ňou upach­tený.

– Však si vždy nie, ako tŕň!

– Som-nie som, – pristaví sa vdova. – Nemali ste zradiť!

– Koho? – vystúpi mu údiv na tvár.

– Nuž mesto!

– Ba netáraj I

– Aké netáraj? – okríkne ho v tom pani Zuzana, čo má ešte najviac ducha zo všetkých. – Prac sa odtiaľto, lebo ťa ma­gis­trát v kolese zláme!

– Čo by len zlámal? – odsekne Ondrej trochu za­han­bene. Namieri to rovno do prednej, kde sa už richtár Chmelius radí so svojimi.

Keď vojde do za­sa­da­nia s vy­zý­va­vým úsmevom, jak by len niekto hodil skalu rovno do okna. Nastane ruch a potom hrobové ticho. Po chvíli pretrhne ho silný hlas Mateja Fašku, orátora ľudu.

– Slávny ma­gis­trát, – ohliad­nuc sa po ka­men­ných tvárach, povie, – zradca je medzi nami!

– Zradca! Zradca! – nesie sa prie­stran­nou miest­nos­ťou.

– Nie som zradcom, – postaví sa Fintok z tvári v tvár prí­tom­ným. – Som len obo­zret­nej­ším, ako vy.

– A nebol si vo Valaskej? – obráti sa k nemu Faško, za­os­triac naňho zrak.

– Bol, – odsekne mu chladno.

– A ne­za­nie­sol si Col­lal­tovi, že sa chceme jeho moci vzoprieť?

– Col­lal­tovi nie, – vydrží Ondrej ostrý pohľad. – Povedal som však jeho ka­pi­tá­novi, Mar­ti­novi Fitkovi, že sa Brez­ňa­nia nedajú len tak.

– A prečo si mu to povedal? – ujme sa slova Chmelius.

– Spravil som to v domnení, že rozmyslí si to a dá – Breznu pokoj! – bráni sa otvorene, ako kto nemá čo tajiť. – Myslíte, plu­kov­ník Collalto a jeho kapitáni nevedia o našej mestskej stráži? I koľko jej máme? Páter Housenka chodí už sem od niekoľko týždňov, ako domov! Aké teda tajnosti? Vy ste si na vine, keď ste ne­vys­lali vy­zve­da­čov až do okolia Col­lal­tovho! Myslíte, že vojaci sú samé dietky božie?

Slovo vyvolá slovo a roz­čú­le­nie slabne. Zato prudká hádka bola by ne­od­vratná, nech sa ne­ot­vo­ria dvere a ne­vs­tú­pia dnu – sám páter Mikuláš Housenka, vypnutý obor, cisársky kapitán Martin Fitko, a za nimi piati, po zuby ozb­ro­jení vojaci.

Zhro­maž­dení razom zabudnú na causa Fintok. Vzru­še­nie vystúpi na naj­vyš­šiu mieru. Niektorí z mešťanov hľadia zmätene, iní s úžasom. Samému Gro­nel­lovi chvejú sa pery roz­čú­le­ním. Iba richtár Daniel Chmelius sedí ako socha na svojom mieste. Díva sa na prišlých meravo. Ani ich ne­pri­víta.

– Slávny ma­gis­trát, – pretne trápne ticho úsečný hlas ka­pi­tá­nov. – V mene jeho ve­li­čen­stva, uhor­ského kráľa Leopolda pred­stu­pu­jeme pred vás a i v mene jeho osvie­te­nosti grófa Collalto žiadame – kľúče od miest­neho kostola, fary a školy vydať nám be­z­od­kladne. Spl­no­moc­ne­nie máme, – vykročí Fitko po vojensky a predloží písmo Chme­liu­sovi. – Dúfam, ako jeho ve­li­čen­stvu verní a poslušní poddaní, vykonáte to dob­ro­voľne.

– Ba nie, pán kapitán, – pokrúti hlavou Chmelius. – To už nie!

– Ro­zmys­lite si to dobre, pánovia, – seká dôs­toj­ník ostro, kým páter Mikuláš vhĺbený do seba meravo hľadí do zeme. – Váš odpor je márny. Naši vojaci sú na rínku a neodídu z mesta, kým sú nie kľúče v našich rukách.Mimo tejto moci čaká na náš pokyn Barbova stotina na Polomke a jeho osvie­te­nosť, sám pán gróf Collalto s vy­be­ra­ným vojskom niže mesta. Ďalej – váš vzdor po­va­žo­vaný bude za vzburu proti krá­ľov­skej vôli. Viete, čo sa nedávno stalo na Španej doline? Z Vallis domini povstala Vallis lacrimae – dolina sĺz.

– Pán kapitán, – zmerá richtár rečníka od päty po hlavu, – my Brez­ňa­nia ne­sta­viame sa proti jeho ve­li­čen­stvu. Keď nám však kto siahal na náš chotár, od­vo­lá­va­júc sa i na samého pána kráľa, vedeli sme si to obrániť. Ako hmotný, tak si chceme v medziach práva a spra­vod­li­vosti obrániť i svoj majetok duchovný!

– Duchovný majetok nik vám ne­od­ne­sie, – zdvihne mních počernú tvár vpadlých líc a pre­ni­ka­vých očí, nad­čiark­nu­tých hustými obrvami. – Chrám ostane chrámom. A to chrámom pre vás, i pre vaše deti. Podobne i škola.

– Lenže pán môj, – zdôrazní Chmelius odmerane, – my sme pro­tes­tanti!

– Jeden je Bôh,– obráti páter Mikuláš oči k nebu.

– Prečo nás teda ne­ne­cháte v pokoji mu slúžiť?

– 1520-ho roku vy­sta­vený bol v Brezne chrám pre ka­to­lí­kov, – vraví prior chladno. – To je teda pôvodne chrám ka­to­lícky.

– To je chrám mestský, – ide rich­tá­rovi na pomoc notár Eördögh a, hoc je sám ka­to­lí­kom. – Ka­to­lí­kov v našom meste skoro niet.

– Oni budú, – stisne páter pery zaryto. – Iste budú!

Hádka sa rozrastá. Senátori vpadajú do reči tu mníchovi, tu zas ka­pi­tá­novi. Kto si mĺkvo po­do­piera hlavu za stolom, je Jakub Gronell. Na reči ani nepočúva, ale snaží sa vy­sti­hnúť a zvážiť situáciu. Čo je tu možné vykonať a čo nie? Napokon odporúča slávnemu ma­gis­trátu – vyžiadať si od kapitána dve hodiny na ro­zmys­le­nie.

Kapitán Fitko pristane ochotne. Len si vymieni priniesť mu kľúče na námestie. Otcovia mesta ostanú sami. Uvažujú, roz­mýš­ľajú – postaviť sa proti krá­ľov­skej vôli, a či nie? Pani Zuzana im odkáže – nevydať kľúče za celý svet. Čo však robiť? Vojsko je už mestu na krku a veľa ho je.

Vojaci zatiaľ už všetci stoja v za­vre­ných radoch a plnej zbroji na námestí. Ľa­hos­tajne hľadia na okná mu­ro­va­ných domov. Rozvinú si svoju zástavu z bieleho hodvábu. Na jednej strane zjaví sa cisársky orol, na druhej obraz Panny Márie so zlatým nápisom: Patróna Hun­ga­riae.

O dve hodiny dostavia sa senátori na čele s Danielom Chme­liu­som pred kapitána Fitku a piaristu Housenku, po­stá­va­jú­cich pred vojskom na rínku. Na tvárach mešťanov ešte badať reflex ťažkých du­šev­ných bojov. Chmelius vezme Jakubovi kľúče, hr­ko­ta­júce na remenci, podíde k po­slan­stvu a podá ich Fitkovi.

– Pán kapitán, – prerečie k nemu, – v mene ma­gis­trátu tohto mesta oddávam vám kľúče od chrámu pod tlakom násilia. Vezmite si!

Prí­tom­ným prebehne mráz po údoch. Samému rich­tá­rovi zvezú sa dve ťažké slzy tvárou od hlbokého pohnutia. Fitko podíde k vojsku a vzpria­mený zastane.

– K pocte zbraň! – zavelí ostrým hlasom. Potom obráti sa k pátrovi Hou­sen­kovi, a po­klo­niac sa pred ním, oddá mu kľúče.

– A kľúče od fary a školy? – zdvihne tento chladne oči.

– Nie! – pokrúti Chmelius hrdo hlavou. – Tie vám nedáme. Nato po­tre­bu­jete ar­ci­bis­kup­ské po­vo­le­nie.

– A kde ja tu budem bývať?

– Do­sta­nete izbu v mestskom hostinci!

Na druhý deň je sláv­nostná vy­sviacka kostola pod Dúb­rav­kou. Sám gróf Collalto, pri­stro­jený a vypätý v brnení, príde sem na koni so skvelým sprie­vo­dom. Páter Mikuláš ce­leb­ruje omšu a spovedá. Prítomní sú len samí vojaci. Po sláv­nosti predvolá si plu­kov­ník kaplána Srnku a rektora Si­mo­ni­desa.

Dostavia sa obaja. Tamten, plavý mladík, trochu placho, tento s tvrdým pohľadom a s ráznou, ot­vo­re­nou tvárou.

– Vy ste zástupci zradcu, farára Mi­lo­chov­ského? – obráti sa k nim s otázkou v prí­tom­nosti richtára, Daniela Chme­liusa.

– Zradcu nie, vaša osvie­te­nosť, – pozrie rektor plu­kov­ní­kovi smelo do očí, – ale farára Jána Mi­lo­chov­ského – áno!

– Tak vezmite na vedomie, – po­kra­čuje Matej Collalto povýšene, – za štrnásť dní vy­pra­cete sa z Brezna. Ináč budete areš­to­vaní. Rozumeli ste?

– Rozumeli!

Chme­liu­sovi sa zatmie v očiach. Idúc domov, ani ich ne­z­dvihne zo zeme. Nechce vidieť svoje mesto pokorené, hlboko – do prachu.

 


  
   III
  

  
   V neveľkej izbici mestského hostinca ubytuje sa páter Mikuláš. Zariadenie miestnosti je skromnučké – posteľ, stôl, stolička. Ozaj len tie najpotrebnejšie veci. On je však nenáročný – stačí mu to. Z valaštianskej fary dá si priniesť obraz Panny Márie, podeň postaví kľakátko a je to. Spať má kde. O stravu postará sa mesto. Modliť sa tiež má kde. To
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

  
  

 




    Vážení čtenáři, právě jste dočetli ukázku z knihy Odkaz mŕtvych.

    Pokud se Vám ukázka líbila, na našem webu si můžete zakoupit celou knihu.

